# data[].attributes.headline
Επιμόρφωση εκπαιδευτικών

# data[].attributes.subject
Επιμόρφωση εκπαιδευτικών

# data[].attributes.body
Οι εκπαιδευτικοί φροντίσαμε να επιμορφωθούμε για τα νέα δεδομένα στις Πρώτες Βοήθειες. Ένα 4ωρο σεμινάριο από τον οργανισμό KidsSaveLives είναι η αρχή της εμβάθυνσης στα πρωτόκολλα των Πρώτων Βοηθειών.

# data[].attributes.headline
Καταγραφή περιεχομένου

# data[].attributes.subject
Καταγραφή περιεχομένου

# data[].attributes.body
Ένας κατάλογος με όλα τα απαραίτητα για το βαλιτσάκι των πρώτων βοηθειών περιέχονταν μέσα στο δώρο που λάβαμε. Εμείς το μόνο που κληθήκαμε να κάνουμε ήταν να αντιστοιχίσουμε τις εικόνες με τις λέξεις και να ελέγξουμε την ορθότητα του περιεχομένου. Το βαλιτσάκι μας τώρα είναι έτοιμο να μας εξυπηρετήσει όποτε το χρειαστούμε.

# data[].attributes.headline
Παίζοντας εξοπλίζουμε το βαλιτσάκι πρώτων βοηθειών

# data[].attributes.subject
Παίζοντας εξοπλίζουμε το βαλιτσάκι πρώτων βοηθειών

# data[].attributes.body
Έχοντας στόχο να εξοπλίσουμε όσο γίνεται καλύτερα το βαλιτσάκι πρώτων βοηθειών της ομάδας μας, ρίχναμε εναλλάξ το ζάρι προχωρώντας το ανάλογου χρώματος πιόνι στη σχεδιασμένη διαδρομή. Αν στο σημείο που σταματούσε το πιόνι υπήρχε κάρτα που εικόνιζε αντικείμενο που περιέχει το βαλιτσάκι πρώτων βοηθειών, το παίρναμε και το τοποθετούσαμε επάνω στο βαλιτσάκι της ομάδας μας. Στο τέλος της διαδρομής έγινε ο απολογισμός μετρώντας τις κάρτες/αντικείμενα που κατάφερε η κάθε ομάδα να βάλει βαλιτσάκι της.

# data[].attributes.attachment_link.title
ΠΡΩΤΕΣ ΒΟΗΘΕΙΕΣ

# data[].attributes.headline
Αναγνώριση- Αξιολόγηση- Βοήθεια

# data[].attributes.subject
Αναγνώριση- Αξιολόγηση- Βοήθεια

# data[].attributes.body
Μια έκπληξη μας περίμενε μέσα στο κουτί με τους θησαυρούς: η Σμινθίτσα, η γάτα που θα μας συντροφεύει φέτος στο ταξίδι μας, είχε ένα ατύχημα και αυτό την ώθησε να αναζητήσει έναν οδηγό πρώτων βοηθειών. Η αναζήτησή της την οδήγησε στον οδηγό που έχουν δημιουργήσει οι μαθητές του Νηπιαγωγείου Ταυρωνίτη και ζήτησε βοήθεια από τα παιδιά, ώστε να κατανοήσει όλα όσα περιγράφει το εγχειρίδιο. Τα βασικά στάδια παροχής πρώτων βοηθειών εμπεριέχονται σε τρεις μόνο λέξεις: Αναγνώριση ατυχήματος, αξιολόγηση κατάστασης και παροχή βοήθειας. Απλά ακούγονται, αλλά τα επιμέρους βήματα που προϋποθέτουν, η σωστή σειρά τήρησης αυτών και η ανάλογη διατήρηση της ψυχραιμίας είναι τα συστατικά επιτυχίας. Οι μαθητές ανταποκρίθηκαν με ιδιαίτερο ζήλο στο κάλεσμα για βοήθεια από την Σμινθίτσα αναφέροντας όλοι τα προσωπικά τους βιώματα σχετικά με ατυχήματα και παροχή βοήθειας. Στη συνέχεια παρακολουθήσαμε τα σενάρια από τον ηλεκτρονικό οδηγό και αναλύσαμε τα πρωτόκολλα πρώτων βοηθειών για κάθε περίσταση. Είμαστε έτοιμοι να ανταποκριθούμε αν ποτέ χρειαστεί.

# data[].attributes.attachment_link.title
αναγνωριση αξ βοη

# data[].attributes.headline
Παγκόσμια Ημέρα Ψυχικής Υγείας

# data[].attributes.subject
Παγκόσμια Ημέρα Ψυχικής Υγείας

# data[].attributes.body
Η υγεία μας δεν αφορά μόνο στην ομαλή λειτουργία του σώματος αλλά και στην ψυχική μας ευημερία. Με αφορμή τον εορτασμό της Παγκόσμιας Ημέρας Ψυχικής Υγείας, στις 10/10/25 ασχοληθήκαμε με όσα κρύβονται στις μικρές μας καρδιές. Το ευφάνταστο παραμύθι της συγγραφέως Jο Witek μας οδήγησε στην εξερεύνηση των συναισθημάτων που βιώνουμε σε διάφορες στιγμές της ζωής μας. Με μια λούτρινη καρδιά στο χέρι κατέθεσε ο κάθε ένας τα δικά του βιώματα, άλλοτε θετικά κι άλλοτε αρνητικά και καταλήξαμε ότι όλα όσα κρύβονται εκεί μέσα και επηρεάζουν τη ζωή μας χρειάζεται να τα αγκαλιάσουμε και να τα δεχτούμε ως μέρος της οντότητάς μας. Αλλά για να τα αποδεχτούμε χρειάζεται να βρούμε τρόπους διαχείρισης, και ένα βαλιτσάκι με πολλές ιδέες ήταν η έκπληξή μας! Με ανυπομονησία το ανοίξαμε και βγάλαμε όλους αυτούς τους θησαυρούς! Φωτογραφική μηχανή, ασκήσεις γιόγκα, ανεμιστηράκι, ένα αρκουδάκι για να το ζουλήξουμε, μπουκάλι ηρεμίας, ιδέες οπτικοποιημένες, ένα κουτί για να φτιάξουμε βραχιόλια, ένα μουσικό κουτί, μουσικά όργανα… πραγματικός θησαυρός το βαλιτσάκι μας! Όποτε κάποιος από την ομάδα νιώσει να δυσκολεύεται, το βαλιτσάκι θα είναι στον κοινό χώρο για να τον βοηθήσει. Η υγεία του σώματος έχει τις ρίζες της στην υγεία της καρδιάς.

# data[].attributes.attachment_link.title
παγκόσμια ημέρα ψυχικής υγείας

# data[].attributes.headline
ΧΟΠΑ ήρωες- Χέρι, ομιλία, πρόσωπο, αμέσως.

# data[].attributes.subject
ΧΟΠΑ ήρωες- Χέρι, ομιλία, πρόσωπο, αμέσως.

# data[].attributes.body
Η Σμινθίτσα έγινε καλά και εμφανίστηκε στο σχολείο μας ως ΧΟΠΑ ήρωας! Μα τί είναι αυτός ο ήρωας; Σύμφωνα με το πρόγραμμα ΧΟΠΑ, η συγκεκριμένη πρωτοβουλία έχει ως στόχο την αναγνώριση των συμπτωμάτων του εγκεφαλικού επεισοδίου και την άμεση δράση. Οι ήρωες του προγράμματος βήμα βήμα μας οδήγησαν στην αναγνώριση των συμπτωμάτων (αδύναμο χέρι, μπερδεμένη ομιλία, στραβό πρόσωπο), την αιτιολόγηση αυτών (θρόμβος που αποσυνδέει τον εγκέφαλο από τις συγκεκριμένες λειτουργίες) και την παροχή άμεσης βοήθειας καλώντας το 112 και αναφέροντας τρία στοιχεία: ποιος είμαι, πού είμαι και τί βλέπω (κάτι που γνωρίζαμε ήδη). Τελικά γίναμε όλοι ΧΟΠΑ ήρωες καθώς ανταποκριθήκαμε επιτυχώς σε κάθε περίσταση!

# data[].attributes.headline
Ο ΧΟΠΑ ήρωάς μας καλεί το 112

# data[].attributes.subject
Ο ΧΟΠΑ ήρωάς μας καλεί το 112

# data[].attributes.body
Με τη σειρά προγραμματίζουμε τον "ΧΟΠΑ" ήρωά μας (ρομποτάκι) ώστε να φθάνει κάθε φορά στο τηλέφωνο, καλώντας το 112 για άμεση βοήθεια.

# data[].attributes.attachment_link.title
ΠΡΩΤΕΣ ΒΟΗΘΕΙΕΣα

# data[].attributes.headline
Αποταμιεύουμε ζωή

# data[].attributes.subject
Αποταμιεύουμε ζωή

# data[].attributes.body
28/10 Παγκόσμια Ημέρα Δωρεάς Οργάνων και 31/10 Παγκόσμια Ημέρα Αποταμίευσης. Δυο κομβικές ημερομηνίες που μας οδήγησαν στην αποταμίευση ζωής με τις σπουδαίες θεματικές της εθελοντικής αιμοδοσίας και της δωρεάς οργάνων. Δίνουμε αίμα, χαρίζουμε ζωή, γιατί είναι απλό και βαθιά ανθρώπινο. Ενημερωνόμαστε για τη δωρεά οργάνων από το πρόγραμμα "Οργανούληδες" του Onassis Foundation και επιλέγουμε την διάχυση της σημαντικής αυτής πληροφορίας. Η δωρεά οργάνων δεν είναι εύκολη απόφαση αλλά είναι σίγουρα γενναία αποταμίευση ζωής!

# data[].attributes.headline
Οδηγός Πρώτων Βοηθειών

# data[].attributes.subject
Οδηγός Πρώτων Βοηθειών

# data[].attributes.body
Ο καλύτερος τρόπος να αφομοιώσουμε τα πρωτόκολλα των πρώτων βοηθειών είναι να τα αποτυπώσουμε σε έναν δικό μας οδηγό, ώστε να αξιοποιείται ως σημείο αναφοράς όποτε χρειάζεται. Βιντεοσκοπήσαμε, φωτογραφήσαμε, εκτυπώσαμε, καταγράψαμε και έτοιμος ο Οδηγός μας. Σύντομα θα δημιουργήσουμε και την ηλεκτρονική εκδοχή του αλλά και την λογοτεχνική εκδοχή του.

# data[].attributes.headline
Η ηλεκτρονική εκδοχή του οδηγού μας Πρώτων βοηθειών για παιδιά

# data[].attributes.subject
Η ηλεκτρονική εκδοχή του οδηγού μας Πρώτων βοηθειών για παιδιά

# data[].attributes.body
Έτοιμος ο οδηγός μας για παιδιά! Απλά, σύντομα και κατανοητά.

# data[].attributes.attachment_link.title
ΟΔΗΓΟΣ ΠΡΩΤΩΝ ΒΟΗΘΕΙΩΝ

# data[].attributes.attachment_link.description
Πρώτες βοήθειες για παιδιά | Find thousands of free educational ebooks for classroom use at read.bookcreator.com

# data[].attributes.headline
Επίδειξη Πρώτων Βοηθειών από Ν.Ο.Χ.

# data[].attributes.subject
Επίδειξη Πρώτων Βοηθειών από Ν.Ο.Χ.

# data[].attributes.body
Η εθελοντική ομάδα ναυαγοσωστών του Ναυτικού Ομίλου Χανίων αναταποκρίθηκε με χαρά στην πρόσκλησή μας να κάνει επίδειξη πρώτων βοηθειών ώστε οι μαθητές να εμπεδώσουν τα βασικά πρωτόκολλα. Άνθρωποι γεμάτοι μεράκι, γνώσεις, μεταδοτικότητα, πλούσιο εξοπλισμό, ζεστασιά και αγάπη, όπως δηλαδή είναι κάθε εθελοντής, βρέθηκαν στο σχολείο μας και μας γοήτευσαν για την σπουδαία εθελοντική τους στάση ζωής. Ευχαριστούμε θερμά!!!!

# data[].attributes.headline
Αναγνώριση συμμετοχής

# data[].attributes.subject
Αναγνώριση συμμετοχής

# data[].attributes.body
Το πρόγραμμα ΧΟΠΑ αναγνωρίζει την συμμετοχή των εκπαιδευτικών και την πιστοποιεί. Μια πρωτοβουλία με άψογη οργάνωση και πληθώρα δράσεων που βοηθάει τους μαθητές να εφαρμόσουν τις πρώτες βοήθειες σε περίπτωση εγκεφαλικού.

# data[].attributes.headline
Παίζουμε μαθαίνοντας

# data[].attributes.subject
Παίζουμε μαθαίνοντας

# data[].attributes.body
Τί περιέχει το βαλιτσάκι πρώτων βοηθειών; Κάνουμε αντιστοίχιση ονόματος και εικόνας. https://wordwall.net/resource/103719747

# data[].attributes.attachment_link.title
ψηφιακό παιχνίδι

# data[].attributes.headline
Δημιουργία βιβλίου γνώσεων

# data[].attributes.subject
Δημιουργία βιβλίου γνώσεων

# data[].attributes.body
Οι γνώσεις μας έγιναν βιβλίο με τίτλο "Είσαι καλά;". Ένα εργαστήριο δεξιοτήτων, ένα σχέδιο δράσης χώρεσε μέσα σε 20 σελίδες που όμως κρύβουν πολλές ώρες συζήτησης, δημιουργίας και συνεργασίας. Σύντομα και σε ηλεκτρονική μορφή.

# data[].attributes.body
Μόλις ολοκληρώθηκε το βιβλίο μας οι μαθητές εξέφρασαν την επιθυμία να το παρουσιάσουν πρώτα στους συμμαθητές τους στο διπλανό τμήμα και φυσικά όλοι χαρήκαμε την διάδραση στο βιβλίο και θυμηθήκαμε όλα όσα μάθαμε για τις πρώτες βοήθειες. Έτσι χωρίς να το καταλάβουμε ανανεώσαμε τις γνώσεις μας παίζοντας με τον Στέφανο και τη Λίνα!

# data[].attributes.headline
Βίντεο με το βιβλίο μας

# data[].attributes.subject
Βίντεο με το βιβλίο μας

# data[].attributes.body
Η δημιουργία μας που συνοψίζει όλες τις γνώσεις μας σε ένα βίντεο.

# data[].attributes.headline
Παρουσίαση βιβλίου γνώσεων

# data[].attributes.subject
Παρουσίαση βιβλίου γνώσεων

# data[].attributes.body
Η παρουσίαση του βιβλίου μας γνώσεων έγινε στο Πνευματικό Κέντρο στις 28/5/26. Οι υπεύθυνοι του σεμιναρίου στο πλαίσιο του οποίου δημιουργήθηκε το βιβλίο δήλωσαν εντυπωσιασμένοι και βαθιά συγκινημένοι από την θεματική μας. Ευχαριστούμε την κ. Αθηνά Ντούλια για την ευκαιρία να συμμετέχουμε στο σεμινάριο που η ίδια οργάνωσε μαζί με εκλεκτούς της συνεργάτες.

# data[].attributes.headline
Σεμινάριο Πρώτων Βοηθειών

# data[].attributes.subject
Σεμινάριο Πρώτων Βοηθειών

# data[].attributes.body
Στις 8/06 προσκλήθηκε η ΕΠ. ΟΜ. Ε. Α. Χανίων (Επίλεκτη Ομάδα Ειδικών Αποστολών) για να επιμορφώσει γονείς και εκπαιδευτικούς σε βασικά πρωτόκολλα πρώτων βοηθειών, όπως το θύμα χωρίς αισθήσεις, ο έλεγχος συνείδησης και αναπνοής, η κλήση σε εξειδικευμένη βοήθεια, η πνιγμονή, η αντιμετώπιση ηλίασης και η χρήση απινιδωτή. Η ομάδα των διασωστών ήταν πλήρως καταρτισμένη και προσέγγισαν το κοινό με ιδιαίτερη ευαισθησία και ενσυναίσθηση. Οι γονείς ανταποκρίθηκαν στο κάλεσμα του σχολείου και δήλωσαν πολύ ικανοποιημένοι από την πρωτοβουλία.